# Protestes d'Armènia de 2020-2021

Les protestes armènies de 2020 van començar després de l'acord de pau que posava fi la guerra de l'Alt Karabakh de 2020, el 9 de novembre de 2020. El Primer Ministre Nikol Paixinian va anunciar a Facebook que havia signat un acord per a cedir els territoris controlats pels armenis a l'Azerbaidjan per posar fi a les sis setmanes d'hostilitats a la república d'Artsakh, no reconeguda internacionalment.

## Context

La guerra de l'Alt Karabakh de 2020 va acabar amb una victòria militar azerbaidjanesa (amb el suport de Turquia) i un armistici a causa de les immenses pèrdues humanes. Poc després del comunicat del primer ministre, va esclatar protestes a la capital del país en que exigien que dimitís i també desenes de manifestants van interrompre l'Assamblea Nacional i les oficines governamentals inclosa la del primer ministre.

### Comunicat

El 9 de novembre a les 22:48 UTC+01:00 (hora catalana), el primer ministre armeni Nikol Paixinian va anunciar a través d'una publicació a Facebook l'acord de pau amb el president rus Vladímir Putin i el president azerbaidjanès Ilham Alíev. Paixinian va explicar “Jo, personalment, he pres una decisió molt dura per a tots nosaltres” i va explicar que «el text de la declaració és increïblement dolorós per a mi i la nostra gent». Afirma que va prendre la decisió basant-se en un «profund anàlisi de la situació militar i la millor avaluació de les persones que la coneixen millor». A més, afegeix que «no és una victòria, però no hi ha derrota fins que et consideres derrotat».

## Fets

Quasi poc després del comunicat, diversos armenis van sortir als carrers de la capital a protesta en contra de l'acord signat pel seu primer ministre. Els manifestants van assaltar l'edifici del parlament trencant una porta metàl·lica i altres edificis governamentals i també van treure del cotxe al president de l'Assemblea Nacional d'Armènia, Ararat Mirzoyan, exigint conèixer el parador de Paixinian. Mirzoyan va ser colpejat per la torba i més tard portat a l'hospital, on va ser operat i es va dir que estava en bones condicions.
El dia 11 de novembre també hi van haver manifestacions abans i durant de la celebració, forçada per l'oposició, d'una sessió extraordinària l'Assemblea Nacional Armènia per destituir el primer ministre Paixinian. No obstant això, no es va arribar a celebrar-la perquè no s'havia arribat al quòrum necessari de diputats per celebrar-la. Això es deu que els diputats del partit del primer ministre, la majoria, no es van presentar.
Durant aquestes manifestacions, la policia armènia ha detingut el líder opositor Gagik Tsarukyan i altres nou polítics opositors destacats acusats per "organització i celebració d'una reunió en violació de l'ordre establert per la llei", enmig de la llei marcial vigent des de l'inici del conflicte. Les condemnes d'aquest delicte penal és d'un arrest de fins a dos mesos.

## Referències

* ↑ Cutiller, Adrià Rocha. «Armènia i l'Azerbaidjan firmen la pau al Karabakh amb el beneplàcit de Rússia», 10-11-2020. Arxivat de l'original el 2020-11-10. [Consulta: 11 novembre 2020].
* 1 2 3 4 5 «Armènia cedeix a l'Azerbaitjan bona part de la República d'Artsakh en canvi d'un armistici». [Consulta: 11 novembre 2020].
* 1 2 Mas, Cristina. «S'acaba la guerra però Armènia s'acosta a l'abisme», 10-11-2020. Arxivat de l'original el 2020-11-11. [Consulta: 11 novembre 2020].
* 1 2 «Armenia: Una multitud protesta en Ereván y asalta el Parlamento tras el anuncio del acuerdo de paz en Nagorno Karabaj (VIDEOS)» (en castellà). Arxivat de l'original el 2020-11-10. [Consulta: 11 novembre 2020].
* ↑ «Nikol Pashinyan / Նիկոլ Փաշինյան» (en armeni). Facebook. Arxivat de l'original el 2020-11-09. [Consulta: 11 novembre 2020].
* ↑ SL, TAI GABE DIGITALA. «Armenia anuncia la firma de «un doloroso acuerdo» para poner fin a la guerra en Nagorno Karabaj» (en castellà), 09-11-2020. Arxivat de l'original el 2020-11-09. [Consulta: 11 novembre 2020].
* ↑ Press, Europa. «Armènia anuncia un acord amb Rússia i l'Azerbaidjan per un alto el foc a l'Alt Karabakh», 10-11-2020. Arxivat de l'original el 2020-11-14. [Consulta: 11 novembre 2020].
* ↑ «Armenian parliament speaker injured by protesters, prime minister says». Arxivat de l'original el 2020-11-10. [Consulta: 14 novembre 2020].
* 1 2 3 Bagirova, Nvard Hovhannisyan, Nailia «Armenian parliament fails to discuss PM's resignation after Nagorno-Karabakh ceasefire» (en anglès). Reuters, 11-11-2020.
* 1 2 «Detienen a 10 líderes de la oposición armenia tras una protesta en la capital» (en castellà). [Consulta: 14 novembre 2020].
* ↑ Press, Europa. «Arresten el líder de l'oposició d'Armènia i altres polítics en les protestes contra el primer ministre», 12-11-2020. Arxivat de l'original el 2020-11-12. [Consulta: 14 novembre 2020].